**Υποτροφίες CIVIS 2023-2024**

***ΠΛΗΡΟΦΟΡΙΕΣ ΓΙΑ ΤΗΝ ΕΠΙΛΟΓΗ ΦΟΙΤΗΤΩΝ/ΡΙΩΝ ΣΤΟ ΠΛΑΙΣΙΟ ΤΟΥ ΠΡΟΓΡΑΜΜΑΤΟΣ CIVIS ΓΙΑ ΦΟΙΤΗΣΗ ΣΤΑ ΠΑΝ/ΜΙΑ ΜΕΛΗ ΤΗΣ ΣΥΜΜΑΧΙΑΣ ΠΑΝ/ΜΙΩΝ CIVIS (ακαδ. έτος 2023-24)***

Tο Εθνικό και Καποδιστριακό Πανεπιστήμιο Αθηνών είναι ένα από τα 11 πλέον Ευρωπαϊκά Πανεπιστήμια που συναποτελούν το πανεπιστημιακό Δίκτυο συνεργασίας με την επωνυμία CIVIS-«Πανεπιστήμιο Πολιτών της Ευρώπης» στο πλαίσιο της πρωτοβουλίας της Ευρωπαϊκής Επιτροπής “EUROPEAN UNIVERSITY” η οποία αποτελεί δράση του προγράμματος Erasmus+. Τα οκτώ άλλα Πανεπιστήμια είναι: Το Πανεπιστήμιο της Μασσαλίας, Aix Marseille Université, (Μασσαλία, Γαλλία), το Ελεύθερο Πανεπιστήμιο των Βρυξελλών, Université Libre de Bruxelles (Βρυξέλλες, Βέλγιο), το Πανεπιστήμιο του Βουκουρεστίου, Universitatea din București (Βουκουρέστι, Ρουμανία), το Αυτόνομο Πανεπιστήμιο της Μαδρίτης, Universidad Autónoma de Madrid (Μαδρίτη, Ισπανία), το Πανεπιστήμιο Sapienza της Ρώμης, Sapienza Università di Roma (Ρώμη, Ιταλία), το Πανεπιστήμιο της Στοκχόλμης, Stockholms Universitet (Στοκχόλμη, Σουηδία), το Eberhard -Karls- Universität Tübingen (Tübingen, Γερμανία), το Paris Lodron Universität Salzburg (Salzburg, Αυστρία), το Πανεπιστήμιο της Γλασκώβης, University of Glasgow (Γλασκώβη, Ην. Βασίλειο), καθώς και το Πανεπιστήμιο της Λωζάνης, University of Lausanne (Λωζάνη, Ελβετία).

ΣΗΜΕΙΩΣΗ: Το Πανεπιστήμιο της Λωζάνης δεν είναι επιλέξιμο ως προορισμός για σπουδές μέσω αυτής της πρόσκλησης για το ακαδημαϊκό έτος 2023-24.

Πρωταρχικός στόχος των Παν/μίων CIVIS είναι η αύξηση της κινητικότητας φοιτητών μεταξύ των Ιδρυμάτων της Συμμαχίας, για αυτό τα Παν/μια-μέλη του CIVIS συμφώνησαν να υπογράψουν διμερείς συμφωνίες μεταξύ τους για όλους τους (κοινούς) τομείς σπουδών και για όλους τους κύκλους σπουδών.

**1.** Το Τμήμα Επικοινωνίας και Μέσων Μαζικής Ενημέρωσης του Εθνικού και Καποδιστριακού Πανεπιστημίου Αθηνών προκηρύσσει υποτροφίες CIVIS για το **ακαδημαϊκό έτος 2023-2024**.

**2.** Αιτήσεις δικαιούνται να υποβάλουν: οι **προπτυχιακοί/ές φοιτητές/ριες** (δευτεροετείς και τριτοετείς) οι οποίοι τη στιγμή που κάνουν αίτηση έχουν περάσει τουλάχιστον δώδεκα (12) μαθήματα. Οι φοιτητές που βρίσκονται στο τελευταίο έτος φοίτησης ή είναι επί πτυχίω έχουν δικαίωμα συμμετοχής μόνο αν χρωστούν ικανό αριθμό μαθημάτων, τα οποία να αντιστοιχούν σε 30 ECTS (ως ανώτατο όριο).

Δικαίωμα να υποβάλουν αίτηση έχουν οι: α) υπήκοοι άλλων χωρών εγγεγραμμένοι στο ΕΜΜΕ (σε προπτυχιακό, μεταπτυχιακό ή διδακτορικό επίπεδο) και β) φοιτητές που έχουν ήδη μετακινηθεί με το πρόγραμμα Erasmus για σπουδές ή για πρακτική άσκηση, εφόσον το συνολικό διάστημα μετακίνησης δεν υπερβαίνει τους 12 μήνες ανά κύκλο σπουδών (συνυπολογίζεται το παλιό και το νέο διάστημα)**.**

**3.** Στην αίτησή σας μπορείτε να επιλέξετε μέχρι 3 (τρία) Πανεπιστήμια.

Με την κατάθεση της αίτησης πρέπει να υποβάλετε:

α) **Αναλυτική βαθμολογία** των μαθημάτων που έχετε περάσει.

β) Επικυρωμένη φωτοτυπία αναγνωρισμένων **διπλωμάτων ξένων γλωσσών** ή απλή φωτοτυπία με επίδειξη του πρωτοτύπου. Αναγνωρισμένα πτυχία όπως ορίζονται από τον ΑΣΕΠ είναι τα εξής :

http://www.interel.uoa.gr/fileadmin/interel.uoa.gr/uploads/PROKIRYXI\_PRAKTIKIS\_ASKISIS\_STO\_EXOTERIKO/entipa/pararthma\_glwssomatheias\_\_A2\_20-2019\_el\_GR.pdf

Η προσκόμιση διπλώματος γλωσσομάθειας ή βεβαίωσης, εφόσον η γλώσσα του συνεργαζόμενου Πανεπιστημίου είναι μητρική γλώσσα του/της αιτούντος/σης είναι απαραίτητη και αποδεικνύεται με την προσκόμιση Απολυτήριου τίτλου ισότιμου των ελληνικών σχολείων Δευτεροβάθμιας Εκπαίδευσης, εφόσον έχει αποκτηθεί μετά από κανονική φοίτηση τουλάχιστον έξι ετών στην αλλοδαπή.

**4.** Οι αιτήσεις των προπτυχιακών φοιτητών/ριών αξιολογούνται σύμφωνα με: τον μέσο όρο βαθμολο­γίας, το επίπεδο γλωσσομάθειας, και το τρέχον έτος σπουδών. Οι αιτήσεις ιεραρχούνται σύμφωνα α) με τη συνολική βαθμολογία που προκύπτει από τους τρεις αυτούς συντελεστές και β) τη σειρά προτίμησης πανεπιστημίων που δηλώνετε στην αίτησή σας. Ειδικότερα:

1. Ο μέ­σος όρος των οποίων προσαυξάνεται κατά , όπου α είναι ο συνολικός αριθμός μαθημάτων στα οποία έχουν εξεταστεί με επιτυχία.
2. Oι αιτήσεις φοιτητών/ριών που έχουν ήδη μετακινηθεί με το παλαιότερο πρόγραμμα Erasmus καθώς και φοιτητών/ριών με τόπo καταγωγής τη χώρα στην οποία επιθυμούν να μεταβούν, εξετάζονται μόνο για τις θέσεις που απομένουν μετά την κατανομή στους φοιτητές/ριες που δεν έχουν ήδη μετακινηθεί.
3. Όσον αφορά το επίπεδο γλωσσομάθειας, ισχύουν τα ακόλουθα: Από το ΕΚΠΑ ορίζεται ως ελάχιστο απαιτούμενο επίπεδο για τη γλώσσα διδασκαλίας του συνεργαζόμενου Πανεπιστημίου (βλ. τον συνημμένο πίνακα) το **επίπεδο Β2**, ασχέτως εάν ορισμένα πανεπιστήμια αρκούνται σε χαμηλότερο επίπεδο γλωσσομάθειας (Β1). Εάν αντιθέτως, η διμερής συμφωνία αναφέρει ως υποχρεωτικό επίπεδο γλωσσομάθειας επίπεδο ανώτερο του Β2 (π.χ. Γ1, Γ2), αυτό το επίπεδο θα αποτελεί προϋπόθεση επιλογής για το συγκεκριμένο Πανεπιστήμιο.
4. *Τρόπος υπολογισμού: Το Β2 υπολογίζεται με συντελεστή 0. Στον συντελεστή αυτό προστίθεται συντελεστής 0,25 για δίπλωμα C1 και 0,5 για δίπλωμα C2. Κάθε επιπλέον δίπλωμα ξένης γλώσσας (επιπέδου Β2 ή υψηλότερου) προστίθεται στο επίπεδο γλωσσομάθειας με συντελεστή 0,25. Για παράδειγμα, μία φοιτήτρια που επιλέγει ισπανόφωνο Πανεπιστήμιο και προσκομίζει Diploma de Español como Lengua Extranjera (Nivel Avanzado) ή άλλο ισότιμο δίπλωμα επιπέδου Β2 μαζί με πτυχίο αγγλικής Proficiency (C2) έχει συντελεστή γλωσσομάθειας: 0+0,25=0,25, εφόσον η αγγλική δεν είναι γλώσσα διδασκαλίας στο πανεπιστήμιο αυτό.*Εφόσον στο συνεργαζόμενο πανεπιστήμιο γίνεται διδασκαλία και σε δεύτερη γλώσσα, οι υποψήφιοι πρέπει να γνωρίζουν τουλάχιστον τη μία από τις δύο γλώσσες. Αφού συνυπολογιστούν όλοι οι συντελεστές, σε περίπτωση ισοψηφίας προηγείται ο/η υποψήφιος με τον υψηλότερο μέσο όρο στα μαθήματα.
5. Συνιστάται στους/τις φοιτητές/ριες να δηλώσουν Πανεπιστήμια σύμφωνα με τη σειρά που ανταποκρίνεται στα προσόντα τους (μέσο όρο και επίπεδο γλωσσομάθειας).

**5.** Οι αιτήσεις των μεταπτυχιακών φοιτητών/ριών αξιολογούνται σύμφωνα με τον μέσο όρο βαθμολο­γίας στα μεταπτυχιακά μαθήματα ενός τουλάχιστον εξαμήνου καθώς και σύμφωνα με το επίπεδο γλωσσομάθειας, το οποίο υπολογίζεται με τους συντελεστές που ισχύουν και για τους προπτυχιακούς φοιτητές/ριες. Για τους υποψήφιους διδάκτορες προσμετράται ο βαθμός του μεταπτυχιακού πτυχίου ειδίκευσης. Απαραίτητο επίπεδο γλωσσομάθειας για τους υποψήφιους διδάκτορες ορίζεται το C2. Οι υποψήφιοι διδάκτορες πρέπει επιπλέον να υποβάλουν α) επιστολή καθηγητή/ριας του συνεργαζόμενου πανεπιστημίου στην οποία να βεβαιώνεται ότι προτίθεται να αναλάβει την επίβλεψή τους και β) επιστολή της τριμελούς επιτροπής στο Τμήμα ΕΜΜΕ όπου θα βεβαιώνεται ότι επιτρέπεται η μετακίνηση του/της φοιτητή/ριας.

**6.** Η υποτροφία του προγράμματος CIVIS δίνεται για ένα μόνο ακαδημαϊκό εξάμηνο καισυνεπώς,πρέπει να δηλώσετε ένα εξάμηνο σπουδών. Οι φοιτητές που θα επιλεγούν για το χειμερινό εξάμηνο και επιθυμούν να συνεχίσουν και το αμέσως επόμενο εαρινό (εφόσον υπάρχει αυτή η δυνατότητα από το ίδρυμα υποδοχής) θα πρέπει να γνωρίζουν ότι μπορούν να αιτηθούν παράταση ως zero grant (χωρίς υποτροφία, αλλά με status ERASMUS) στο Τμήμα Ευρωπαϊκών και Διεθνών Σχέσεων του ΕΚΠΑ (ΤΕΔΣ).

**7.** Το ύψος της μηνιαίας υποτροφίας για το ακαδημαϊκό έτος 2023-2024 θα κυμανθεί από 420€ ως 520€ / μήνα, ανάλογα με τη χώρα υποδοχής. Επιπλέον χρηματοδότηση προβλέπεται για φοιτητές/ριες που προέρχονται από κοινωνικά ευπαθείς ομάδες (με οικονομικά κριτήρια), καθώς και για τους/τις Φοιτητές/ριες με Αναπηρία (ΦμεΑ).

**8.** Στην ιστοσελίδα του CIVIS https://civis.eu/el/sxetika-me-to-civis/panepisthmia υπάρχει παραπομπή στην ιστοσελίδα κάθε συνεργαζόμενου πανεπιστημίου. Αναλυτικές πληροφορίες για τις Σχολές και τα Τμήματά τους, τα προγράμματα σπουδών καθώς και τη γλώσσα διδασκαλίας των μαθημάτων στο συγκεκριμένο Τμήμα (δηλ. αν είναι η γλώσσα της χώρας ή/και η αγγλική για εισερχόμενους φοιτητές Erasmus και το απαιτούμενο επίπεδο γλωσσομάθειας), καθώς και τις προϋποθέσεις κάθε Ιδρύματος για την αποδοχή φοιτητών ERASMUS (θέσεις, κύκλο σπουδών κ.α.) περιλαμβάνονται στον συνημμένο πίνακα (Συνημμένο 2: Πίνακας Συνεργαζόμενων Πανεπιστημίων CIVIS)

**9.** Εφόσον επιλεγείτε, θα χρειαστεί, πριν αναχωρήσετε και σύμφωνα με το χρονοδιάγραμμα που ορίζει το ΤΕΔΣ του ΕΚΠΑ να συναφθεί Συμφωνία Μάθησης/Learning Agreement μέσω της οποίας διασφαλίζεται η «πλήρης ακαδημαϊκή αναγνώριση» των μαθημάτων που θα παρακολουθήσετε στο εξωτερικό, σε συνεννόηση με τον αντίστοιχο διδάσκοντα/ουσα Καθηγητή/ρια του Τμήματός μας και τον/την ακαδημαϊκó/ή υπεύθυνο της συμφωνίας. Για το λόγο αυτό θα χρειαστεί να επικοινωνήσετε με τη γραμματεία του τμήματος.

**10.** Οι φοιτητές/ριες που θα επιλεγούν οφείλουν να εξεταστούν σε όλα τα μαθήματα που θα παρακολουθήσουν και να εξασφαλίσουν ικανοποιητική επίδοση αξιοποιώντας το χρόνο σπουδών τους στο εξωτερικό, με στόχο πάντα την αναγνώριση των σπουδών τους.

Σε περίπτωση αποτυχίας σε όλα τα μαθήματα ή επιτυχίας σε ένα μόνο μάθημα ανά εξάμηνο σπουδών, οι φοιτητές πρέπει να προσκομίσουν: α) αποδεικτικό του Ιδρύ­ματος υποδοχής που να πιστοποιεί την παρακολούθηση όλων των μαθημάτων που αναγράφονται στο Learning Agreement και την εξέτασή τους σε αυτά και β) έγγραφο του υπεύθυνου καθηγητή που να αιτιολογεί τη χαμηλή επίδοση ή αποτυχία.

Σύμφωνα με την από 26/1/2016 απόφαση της Συγκλήτου του ΕΚΠΑ, σε περίπτωση κατά την οποία ο/η φοιτητής/ρια δεν έχει καν παρακολουθήσει ή δεν έχει προσέλθει σε εξετάσεις σε κανένα μάθημα, όσων έχουν περιληφθεί στη Συμφωνία Μάθησης/Learning Agreement (ή την τροποποίηση αυτής) του Ιδρύματος Υποδοχής, θα ζητείται η επιστροφή του ποσού της υποτροφίας που θα έχει προεισπράξει, το οποίο ανέρχεται στο 80% της συνολικής υποτροφίας του. Εάν ο φοιτητής έχει τουλάχιστον εξετασθεί σε μαθήματα που αναγράφονται στη Συμφωνία Μάθησης/Learning Agreement και έχει λάβει λιγότερες από 10 πιστωτικές μονάδες (ECTS) ανά εξάμηνο, δεν θα του χορηγείται το υπόλοιπο 20% της υποτροφίας μετά την επιστροφή του από το εξωτερικό. Τα παραπάνω δεν ισχύουν στην περίπτωση που η μερική ή ολική αποτυχία οφείλεται σε διαπιστωμένους λόγους ανωτέρας βίας.

Υποχρεωτικά αναγνωρίζονται **όλα** τα μαθήματα στα οποία οι υπότροφοι Erasmus+ έχουν εξεταστεί με επιτυχία και για τα οποία υπάρχει αντίστοιχο μάθημα στο Τμήμα μας, ασχέτως βαθμολογίας· με άλλα λόγια, οι φοιτητές/ριες Erasmus+ δεν μπορούν να επιλέξουν ποια μαθήματά τους θα αναγνωριστούν και ποια όχι. Μέχρι δύο μαθήματα μπορούν να αντιστοιχιστούν στα μαθήματα επιλογής «Erasmus I» και «Erasmus II», εφόσον δεν υπάρχουν άλλα αντίστοιχα μαθήματα στο Τμήμα μας (λ.χ. μαθήματα γλώσσας).

11. Συντονιστής του προγράμματος Civis είναι η κυρία Ευαγγελία Διαμαντοπούλου (τηλ. 210-3689273, e-mail: evadiam@media.uoa.gr).

Γραμματεία: κ. Α. Βάγγαλης, τηλ. 210-3689407, e-mail: andvag@uoa.gr

**12.** Αιτήσεις θα γίνονται δεκτές από Δευτέρα, **28 Νοεμβρίου** έως και την **Παρασκευή, 9 Δεκεμβρίου 2022**. Οι αιτήσεις θα υποβάλλονται **ηλεκτρονικά** στο e-mail:[andvag@uoa.gr](../AppData/Local/Temp/AppData/Local/Temp/AppData/Local/AppData/Local/AppData/Local/AppData/Local/AppData/Local/AppData/Local/AppData/Local/Temp/andvag@uoa.gr). Οι αναλυτικές βαθμολογίες θα εκτυπωθούν από τη Γραμματεία.

συν.: Πίνακας συνεργαζόμενων Ιδρυμάτων Civis 2023-2024